open-index/open-wikipedia-markdown huggingface dataset:
סקוט גולדבלט

**סקוט דניאל גולדבלט** (באנגלית: **Scott Daniel Goldblatt**; נולד ב-12 ביולי 1979) הוא שחיין יהודי-אמריקאי בעבר. אלוף אולימפי (אתונה 2004), סגן אלוף אולימפי (סידני 2000), סגן אלוף עולם (ברצלונה 2003) ואלוף אוניברסיאדה (סיציליה 1997) במשחה שליחים 4x200 מטר חופשי.

## ביוגרפיה
גולדבלט גדל בניו ג'רזי. הוא למד באוניברסיטת טקסס באוסטין.

### 1997
באוניברסיאדה שנערכה בסיציליה, איטליה בשנת 1997 הוא זכה בשתי מדליות, זהב וכסף. מדליית זהב במשחה שליחים 4x200 מטר חופשי בתוצאה של 7:26.78 דקות ומדליית כסף במשחה ל-200 מטר חופשי בתוצאה של 1:51.96 דקות.

### 2000
במבחנים האמריקאים לאולימפיאדת סידני שנערכו באינידיאנה, אינדיאנפוליס באוגוסט 2000 הוא זכה במדליית כסף במשחה ל-200 מטר חופשי בתוצאה של 1:48.12 דקות. במשחקים עצמם הוא זכה במדליית כסף במשחה שליחים 4x200 מטר חופשי ביחד עם ג'יימי ראץ', ג'וש דייוויס וקליט קלר בתוצאה של 7:12.64 דקות, אחרי אוסטרליה שקבעה באותו משחה שיא עולם חדש של 7:07.05 דקות ולפני הולנד (7:12.70 דקות). כשחיין ראשון הוא קבע תוצאה של 1:49.66 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:48.83 דקות, 5 מאיות איטי מעליה לשלב הגמר.

### 2001
באליפות העולם שנערכה בפוקואוקה, יפן בשנת 2001 הוא זכה במדליית ארד במשחה שליחים 4x200 מטר חופשי ביחד עם נייט דאסינג, צ'אד קרווין וקליט קלר בתוצאה של 7:13.69 דקות, אחרי אוסטרליה שקבעה שיא עולם חדש של 7:04.66 דקות ואיטליה (7:10.86 דקות), כשחיין ראשון הוא קבע תוצאה של 1:47.94 דקות, תוצאה שהייתה מאפשרת לו לסיים במקום חמישי, אך הוא סיים במקום שמיני בתוצאה של 1:49.54 דקות. בשלב המוקדמות הוא קבע תוצאה של 1:48.65 דקות ובשלב חצי הגמר הוא קבע תוצאה של 1:48.50 דקות.

בסוף השנה הוא עבר ניתוח באמה השמאלית עקב נזק עצבי ביד.

### 2002
#### אלוף ארצות הברית
באליפות ארצות הברית שנערכה במרץ 2002 הוא זכה במדליית זהב במשחה ל-400 מטר חופשי.

### 2003
באליפות העולם שנערכה בברצלונה, ספרד בשנת 2003 הוא זכה במדליית כסף במשחה שליחים 4x200 מטר חופשי לאחר ששחה בשלב המוקדמות. הוא דורג במקום שמיני בעולם במשחה ל-200 מטר חופשי באותה שנה.

### 2004
באולימפיאדת אתונה הוא זכה במדליית זהב במשחה שליחים 4x200 מטר חופשי לאחר ששחה בשלב המוקדמות. הוא שחה ראשון בתוצאה של 1:49.53 דקות.

### 2005
בתחרויות השחייה של המכביה ה-17 שנערכו בשנת 2005 הוא זכה ב-4 מדליות 2 זהב, 1 כסף ו-1 ארד. מדליות זהב, במשחי שליחים 4x100 מטר חופשי ו-4x200 מטר חופשי, מדליית כסף, במשחה ל-200 מטר חופשי בתוצאה של 1:50.77 דקות, אחרי שי לבנת שקבע שיא מכביה חדש של 1:50.39 דקות ולפני בריאן גולדברג מארצות הברית (1:50.93 דקות) ומדליית ארד, במשחה ל-100 מטר חופשי בתוצאה של 52.04 שניות, אחרי בריאן גולדברג (51.06 שניות) ושי לבנת (51.09 שניות).

## קישורים חיצוניים

קטגוריה:אמריקאים ילידי ניו ג'רזי
קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:אלופי האוניברסיאדה בשחייה
קטגוריה:אלופים אולימפיים יהודים
קטגוריה:אלופי עולם בשחייה
קטגוריה:אלופי עולם יהודים
קטגוריה:שחיינים באולימפיאדת סידני (2000)
קטגוריה:שחיינים באולימפיאדת אתונה (2004)
קטגוריה:משתתפים יהודים באולימפיאדת סידני (2000)
קטגוריה:משתתפים יהודים באולימפיאדת אתונה (2004)
קטגוריה:אלופים אולימפיים אמריקאים: שחייה
קטגוריה:זוכי מדליית כסף אולימפית אמריקאים: שחייה
קטגוריה:בוגרי אוניברסיטת טקסס באוסטין
קטגוריה:ניו ג'רזי: שחיינים
קטגוריה:אמריקאים שנולדו ב-1979
ג'ון ויטצ'ל

**ג'ון ויטצ'ל** (באנגלית: **John Witchel**) הוא שחיין יהודי-אמריקאי בעבר. אלוף המשחקים הפאן אמריקאיים (אינדיאנפוליס 1987), זוכה מדליית ארד באליפות ארצות הברית (1989) ושיאן ארצות הברית (בריכת 25 מטר) במשחה ל-200 מטר חופשי. סגן אלוף ארצות הברית (1989) במשחה ל-400 מטר חופשי, אלוף המכללות (1988) במשחה ל-500 יארד חופשי ואלוף משחקי הרצון הטוב (מוסקבה 1986) במשחה שליחים 4x200 מטר חופשי. 

## ביוגרפיה
ויטצ'ל נולד וגדל בניו יורק. הוא למד באוניברסיטת סטנפורד.

### 1986
במשחקי הרצון הטוב שנערכו במוסקבה, ברית המועצות ביולי 1986 זכה ויטצ'ל במדליית זהב בתוצאה של 1:50.17 דקות. נוסך לכך, הוא סיים במקום שישי במשחה ל-400 מטר חופשי בתוצאה של 3:55.31 דקות.

### 1987
במשחקים הפאן אמריקאיים שנערכו באינדיאנפוליס, אינדיאנה באוגוסט 1987 זכה ויטצ'ל בשתי מדליות זהב, במשחה ל-200 מטר חופשי בתוצאה של 1:50.90 דקות ובמשחה שליחים 4x200 מטר חופשי בתוצאה של 7:23.29 דקות.

### 1988
באליפות המכללות שנערכה ב-9 באפריל 1988 זכה ויטצ'ל במדליית זהב במשחה ל-500 יארד חופשי בתוצאה של 4:15.67 דקות.

### 1989
בתחרויות השחייה של המכביה ה-13 שנערכו ביולי 1989 זכה ויטצ'ל ב-3 מדליות, אחת מכל סוג. מדליית זהב, במשחה שליחים 4x200 מטר חופשי, מדליית כסף במשחה ל-200 מטר חופשי בתוצאה של 1:53.68 דקות, אחרי ריק ארונברג מארצות הברית (1:52.51 דקות) ולפני יואב ברוק מישראל (1:54.78 דקות) ומדליית ארד, במשחה ל-1500 מטר חופשי בתוצאה של 16:22.50 דקות, אחרי ריק ארונברג שקבע שיא מכביה חדש של 15:37.66 דקות ורז דר מישראל (16:11.87 דקות).
#### סגן אלוף ארצות הברית
חודש לאחר מכן, באליפות ארצות הברית שנערכה בלוס אנג'לס, קליפורניה בתחילת אוגוסט הוא זכה בשתי מדליות, כסף וארד. מדליית כסף במשחה ל-400 מטר חופשי בתוצאה של 3:52.67 דקות, אחרי דניאל יורגנסן (3:50.88 דקות) ולפני ג'פרי אולסן (3:53.86 דקות). מדליית ארד במשחה ל-200 מטר חופשי בתוצאה של 1:49.80 דקות, אחרי דאג ג'רטסן (1:48.70 דקות) ומלווין סטיוארט (1:49.45 דקות).

## חייו האישיים
ויטצ'ל בעל תואר ראשון במדעי המדינה מאוניברסיטת סטנפורד ותואר שני מאוניברסיטת סן פרנסיסקו.

## קישורים חיצוניים

* ג'ון ויטצ'ל, באתר *intersportstats* 
* Metropolitan Swimming Hall of Fame, 
* ג'ון ויטצ'ל, באתר *Linkedin* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:בוגרי אוניברסיטת סטנפורד
קטגוריה:בוגרי אוניברסיטת סן פרנסיסקו
קטגוריה:מדינת ניו יורק: שחיינים
קטגוריה:אמריקאים שנולדו במאה ה-20
אנדרה דיאמנט

**אנדרה דיאמנט** (בפורטוגזית: **André Diamant**) הוא שחמטאי יהודי-ברזילאי בדרגת רב-אמן. הוא חבר במועדון השחמט A Hebraica בסאו פאולו. נכון לספטמבר 2025, דיאמנט מדורג במקום השמיני בברזיל לפי מד כושר.

## ביוגרפיה
דיאמנט נולד ב-9 בפברואר 1990 בפורטלזה. כבר בגיל ארבע למד את יסודות המשחק מאביו. בגיל שמונה החל להשתתף במועדון שחמט, וזכה להצלחה יוצאת דופן. בשנת 2000, בחסות המועדון, הוא התמחה כארבעה חודשים בסנט פטרסבורג, באקדמיה של אלכסנדר כליפמן, אחד משחקני השחמט הטובים בעולם. לאחר מכן עבר ללמוד בספרד. הוא זכה בתוארי אלוף הפאן אמריקה בשנת 2001 בקטגוריית תת--12, ואלוף סאו פאולו וברזילאי בקטגוריית תת--16. דיאמנט היה גם חלק מהנבחרת האולימפית בברזיל, לאחר שייצג את המדינה באולימפיאדת השחמט ה-38, בנוסף לקבלת מדליית הכסף במכביה ה-18.

בשנת 2008, בגיל שמונה-עשרה בלבד, הוא זכה בתואר אלוף ברזיל במהדורה ה-75 של אליפות השחמט, שנערכה בין התאריכים 7 ל -16 בדצמבר 2008.

בשנת 2009, דיאמנט זכה בתואר Grand Master (רב-אמן), וכך הפך לשחקן השחמט במקום השישי בברזיל.

## הישגים בולטים
* 2008 ו-2009 - זכה במקום הראשון באליפות ברזיל
* 2009 - סיים במקום השני באליפות דרום אמריקה בשחמט לנערים עד גיל 20
* 2009 - סיים במקום הראשון במשחקי המכביה השמונה-עשרה
* 2015 - סיים במקום הרביעי באליפות ארצות הברית הפתוחה בשחמט.

## קבלת דרגות בינלאומיות
* 2007 - אמן בינלאומי
* 2009 - רב-אמן.

## אנדרה דיאמנט ב[[אולימפיאדת השחמט]]
בשנים 2008–2010 השתתף אנדרה דיאמנט ב-2 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים יהודים
קטגוריה:אלופי ברזיל בשחמט
קטגוריה:שחמטאים יהודים ברזילאים
קטגוריה:ברזילאים שנולדו ב-1990
דורון כהן (עיתונאי)

**דורון כהן** (נולד ב-28 בדצמבר 1964) הוא עיתונאי, עורך ומשורר ישראלי, עורך ראשי משותף של העיתון "מעריב".

## ביוגרפיה
נולד בתל אביב ליששכר וברכה כהן, עולים מאפגניסטן, כבן זקונים לחמישה אחים בוגרים. גדל בשכונת שפירא, למד בגימנסיה הרצליה. שירת בחיל האוויר.

לאחר שהשתחרר מצה"ל החל לעבוד כעיתונאי במדור הספורט של העיתון "חדשות", ובהמשך היה עורך המדור עד סגירת העיתון ב-1993. שימש בתפקידי עריכה בכירים בעיתונים "ידיעות אחרונות" ו"הארץ". ב-1997 מונה לסגן עורך המוסף "סופשבוע" של "מעריב". בשנים 1998–2001 היה עורך המקומון "זמן תל אביב" מרשת "מעריב". לאחר מכן שימש כסגן עורך במקומון "העיר" והיה שליח העיתון למונדיאל 2002 שנערך בדרום קוריאה וביפן. בשנים 2007–2011 ערך את המוסף "סופשבוע" של "מעריב". מספטמבר 2011 עד פברואר 2012 היה העורך הראשי של אתר "nrg" של העיתון. בשנת 2014, עם מכירת "מעריב" לאלי עזור, מונה לעורך הראשי של העיתון עם גולן בר יוסף, במקביל הקים את אתר האינטרנט החדש "מעריב אונליין״.

בשנת 2018 יצא לאור, בהוצאת "אפיק", ספר שיריו הראשון, "תחום המושב".

משמש כפרשן פוליטי, מבקר תרבות וכפאנליסט בתוכניות טלוויזיה. מתחילת שנת 2023 משדר לסירוגין את התוכנית "ארבע וחצי" יחד עם יעקב ברדוגו ברדיו גלי ישראל.

## קישורים חיצוניים

* 
* מאמרי דורון כהן, באתר "מעריב אונליין"
* 
* 
* 

## הערות שוליים

קטגוריה:עורכי מעריב
קטגוריה:סגל חדשות
קטגוריה:משוררים ישראלים
קטגוריה:בוגרי גימנסיה הרצליה
קטגוריה:ישראלים שנולדו ב-1964
אלעד ירד אל הירדן

"**אלעד ירד אל הירדן**" הוא שיר שכתב והלחין אברהם זיגמן וביצעה במקור להקת פיקוד דרום.

## רקע
בספטמבר 1970 פרץ עימות צבאי, שכונה "ספטמבר השחור", בין צבא ירדן לארגונים פלסטיניים, בעקבות אי הסכמתם להיות כפופים לכללי המשטר, פעולות טרור שביצעו במדינה, איומם על יציבות המשטר וניסיונם להתנקש בחיי המלך חוסיין. בעקבות מצבם הקשה של הארגונים הפלסטיניים בעימות, חצו כוחות סוריים את הגבול, ופלשו לירדן. המלך חוסיין פנה בבהילות לידידותיו ארצות הברית ובריטניה על מנת שאלה יחישו לו סיוע. ארצות הברית, שלא הייתה יכולה לשנע כוחות במהירות לאזור, פנתה לישראל על מנת שזו תסייע לירדנים. בעקבות כך גייסה ישראל כוחות צבא רבים, ביניהם כוחות מילואים, ששהו בגבול ישראל–ירדן.

המוזיקאי אברהם זיגמן צוּות לשייקה אופיר במטרה לשמח חיילים שגויסו. זיגמן שאל את אופיר לשלומו של בנו אלעד, אותו הכיר מלהקת הצנחנים. שייקה אופיר השיב: "אלעד ירד אל הירדן", כשכוונתו הייתה שבנו, שגויס אף הוא בשל המתיחות, ירד לאחד המוצבים בבקעת הירדן. משפט זה מצא חן בעיני זיגמן, והוא החליט לשלב את המשפט בשיר. כשכתב זיגמן את השיר, נתקל בקושי: שורה שכתב, "למלוח אותו הריח ממש כמו בראשונה" לא הסתדרה עם המקצב הפנימי של השורה. זיגמן התייעץ עם ידידתו, נעמי שמר, ואז נתקל בבעיה נוספת – בשיחה איתה היא אמרה לו 'ריח המלוח הוא שלי'. כוונתה הייתה לשירה "חורשת האקליפטוס", בו מופיע הביטוי. זיגמן שינה את המילה 'המלוח' למילה 'הרדוף', וכך הסתדרו המילים עם נעמי שמר, עם המקצב וגם עם הבוטניקה (שכן, כזכור, למלוח אין ריח, ושמר כבר הותקפה על כך). בשיר יש הרמזים שמקורם בתנ"ך: 'אבני קלע' מקורן בסיפור דוד וגוליית המקראי, ו'אבני גזית' הן אבנים מהן בנה שלמה המלך את בית המקדש.

את השיר ביצעה בשנת 1972 להקת פיקוד הדרום במסגרת תוכניתה "מדרום תפתח הטובה", והסולנית הייתה אביבה אבידן. דודו זכאי ביצע גם הוא את השיר. בשנת 1983 הקליטה אותו גם הזמרת מיכל טל.

בשנת 2012 הלך אלעד אופיר לעולמו.

## קישורים חיצוניים

* 

## הערות שוליים

קטגוריה:שירי להקת פיקוד הדרום
קטגוריה:שירי דודו זכאי
קטגוריה:שירי מיכל טל
קטגוריה:שירי שלישיית המעפיל
קטגוריה:שירים בעברית
קטגוריה:שירים על נהר הירדן
יחסי אזרבייג'ן–לאוס

[ממוזער|שגריר לאוס החדש באזרבייג'ן מגיש את [כתב האמנה שלו לנשיא אזרבייג'ן אילהם אלייב, 2019]]
**יחסי אזרבייג'ן–לאוס** הם היחסים הדיפלומטיים שבין '''הרפובליקה של אזרבייג'ן''' לבין **[[לאוס|הרפובליקה הדמוקרטית העממית של לאוס]]**.

## סקירה כללית
היחסים הדיפלומטיים בין המדינות כוננו ב-22 במאי 1995. ב-23 בדצמבר 2013, ענר לאשין אוגלו, שגריר אזרבייג'ן בווייטנאם, מונה לשגריר אזרבייג'ן בלאוס.

בשנת 2017, ממשלת אזרבייג'ן וממשלת לאוס חתמו על הסכם בדבר ביטול דרישות הדרכונים הדיפלומטיים. כמו כן, במהלך הדיון, שרי הממשלות הדגישו את החשיבות והשפעת שיתוף הפעולה בתחומי הכלכלה, החינוך, הספורט והתרבות בין המדינות. כמו כן, השרים הביעו רצון בחילופי ביקורים מדרג גבוה על מנת לקדם את היחסים הדו-צדדיים בין המדינות.

## ייצוג
* לאוס אינה מיוצגת באזרבייג'ן, הן בדרג השגרירות והן בדרג הקונסולרי.
* אזרבייג'ן אינה מיוצגת בלאוס, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הסוואה בתנועה

שמאל|ממוזער|שפירית מעופפת בהתאם בתפוס הסוואת תנועה בעזרת נקודה אמיתית כך שבעיני המטרה היא תמיד נראית באותו מקום
**הסוואה בתנועה** היא הסוואה אשר מספקת מידה מסוימת של הסתרה עבור אובייקט נע. מאחר שלמערכת הראיה קל יותר לזהות אובייקטים זזים ההסוואות היעילות ביותר הן לרוב כאשר האובייקט נייח וצבעיו ומתאר גופו משתלבים ברקע או כשהוא נחבא מאחורי אובייקטים אחרים, אך במקרים אחדים, למשל כאשר נמר רוצה להתקרב לטרף או חרק המחפש את מזונו אין לאובייקט ברירה אלא לנוע ולחשוף את עצמו ולכן נאלצו בעלי חיים לפתח שיטות הסוואה בתנועה השונות משיטות הסוואה יעילות יותר שנועדו להסתתרות.

## הסוואה של התקרבות בתנועה
250px|ממוזער|שמאל|300px|הסוואת תנועה בעזרת נקודה אמיתית: הרודף נע לאורך הקו הירוק כך שבכל נקודת זמן המטרה רואה את התוקף כאילו הוא עדיין בנקודת ההתחלה
250px|ממוזער|שמאל|300px|הסוואת תנועה בעזרת נקודה רחוקה: הרודף נע במקביל למטרה ושומר על אותה זווית ראייה כך שנדמה כאילו הוא רחוק מאוד (עצמים רחוקים נראים נעים ביחד עם הצופה, למשל כפי שרואים את הירח כשנוסעים ברכב)
בעלי חיים רבים רגישים במיוחד לתנועת אובייקטים; לדוגמה, צפרדעים מסוגלים לזהות בקלות כתמים כהים וקטנים הנעים במהירות לידם אך מתעלמים מחפצים נייחים. הסוואה על בסיס צבעים ודפוסים יכולה לעזור לאובייקט להישאר סמוי גם בתנועה, לפחות בצורה יעילה יותר מאובייקט שאינו מוסווה אך יעילותה קטנה ככל שהתוקף מתקרב למטרה. לצורך הסוואה גם בזמן התקרבות קיימות מספר אסטרטגיות.

### תנועה חשאית
אסטרטגיה אחת היא למזער את התנועה בפועל, כאשר טורפים כגון נמרים עוקבים אחרי הטרף הם זזים לאט מאוד ובחשאי. אסטרטגיה זו מונעת את הצורך להשתמש בהסוואת תנועת.

### חיקוי זרימה אופטית של הרקע
חיות מסוימות, בעיקר מעופפות, מחקות את הזרימה האופטית של הרקע. כלומר הן נעות בהתאם למהירות ולדפוס התעופה של אובייקט המטרה ויוצרות את האשליה שהן אינן נעות כלל או נעות לכיוון אחר. בשיטה זו התוקף אינו פונה ישירות לכיוון הקורבן כמו במרדף קלאסי של ניווט יחסי.

## הסוואה על ידי תנועה (התנדנדות)
[ממוזער|שמאל|[מקלונאים נעים תוך כדי נדנוד המדמה אובייקט שנע ברוח כמו עלים.]]
אחת השיטות לנוע מבלי להתגלות היא על ידי שימוש בדפוסי תנועה הנראים טבעיים ומשתלבים עם הסביבה. העיקרית שבהם היא הליכה מתנדנדת המדמה אובייקט נייח שנע כתוצאה מגורמים חיצוניים. למשל סוסון האצה משתמש בדפוס תנועה המדמה אצה שנעה עם זרמי הים, מקלונאים וחרקים אחרים מתנדנדים קדימה ואחורה בזמן ההליכה כאשר הם חשים במשב רוח ומשנים את תדירות הנדנוד בהתאם למאפיינים של הרוח והתזוזה שהיא גורמת לחפצים כגון עלים שנעים סביבם. לעיתים שיטה זו משמשת גם כסוג של תנועת הסוואה לצורך התקרבות לטרף.

## הערות שוליים

קטגוריה:תנועת בעלי חיים
קטגוריה:הסוואה
ריק ארונברג

**ריק ארונברג** (באנגלית: **Rick Aronberg**) הוא שחיין יהודי-אמריקאי בעבר. אלוף המכביות (השתים-עשרה 1985 והשלוש-עשרה 1989) בעל 9 מדליות זהב.

## ביוגרפיה
ארונברג למד באוניברסיטת קלמסון, בקרוליינה הדרומית.

בתחרויות השחייה של המכביה ה-12 שנערכו בשנת 1985, זכה ארונברג ב-4 מדליות זהב ובתואר השחיין המצטיין של המכביה. מדליות זהב, במשחה ל-200 מטר חופשי בתוצאה של 1:54.71 דקות, לפני שגב פורת מישראל (1:55.23 דקות) ופול פיש מארצות הברית (1:55.31 דקות), במשחה ל-400 מטר חופשי בשיא מכביה חדש של 4:00.63 דקות, לפני דניאל יזרעאל מארצות הברית (4:03.16 דקות) ושגב פורת (4:03.37 דקות), במשחה ל-1500 מטר חופשי בשיא מכביה חדש של 15:55.39 דקות, לפני ג'פרי קובין מארצות הברית (16:03.78 דקות) ודניאל יזרעאל ובשמחה שליחים 4x200 מטר חופשי בשיא מכביה חדש של 7:43.17 דקות, לפני ישראל (7:50.61 דקות).	

בתחרויות השחייה של המכביה ה-13 שנערכו בשנת 1989, זכה ארונברג ב-5 מדליות זהב, במשחה ל-200 מטר חופשי בשיא מכביה חדש של 1:52.51 דקות, לפני ג'ון ויטצ'ל מארצות הברית (1:53.68 דקות) ויואב ברוק מישראל (1:54.78 דקות), במשחה ל-400 מטר חופשי בשיא מכביה חדש של 3:55.64 דקות, לפני רז דר מישראל (4:00.54 דקות) ושגב פורת מישראל (4:01.97 דקות), במשחה ל-1500 מטר חופשי בשיא מכביה חדש של 15:37.66 דקות, לפני רז דר (16:11.87 דקות ) וג'ון ויטצ'ל (16:22.50 דקות), במשחה שליחים 4x100 מטר חופשי בשיא מכביה חדש של 3:28.27 דקות, לפני ישראל (3:31.05 דקות) וקנדה (3:42.64 דקות) ובמשחה שליחים 4x200 מטר חופשי בשיא מכביה חדש של 7:36.57 דקות, לפני ישראל (7:39.99 דקות) וקנדה (8:17.29 דקות).

## קישורים חיצוניים

## הערות שוליים

קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:בוגרי אוניברסיטת קלמסון
קטגוריה:אמריקאים שנולדו במאה ה-20
נבחרת יוון בכדורגל חופים

**הנבחרת הלאומית של יוון בכדורגל חופים** מייצגת את יוון בתחרויות כדורגל חופים בינלאומיות ונמצאת בפיקוחה של התאחדות הכדורגל היוונית.

## הסגל הנוכחי
*סגל נכון לאליפות אירופה בכדורגל חופים 2018*

מאמן:  ג'יאלסאקיס ניקולאוס

## שיא תחרותי
### מוקדמות גביע העולם בכדורגל חופים (אופ"א)

## הישגים
**[[גביע אירופה בכדורגל חופים]]**
* **מקום רביעי (1)**: 2014

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

יוון
קטגוריה:יוון: כדורגל
קטגוריה:נבחרות יוון
ג'סי ג'יין

**סינתיה אן האוול** הידועה בשם הבמה **ג'סי ג'יין** (באנגלית: **Jesse Jane**; 16 ביולי 1980 – 24 בינואר 2024) הייתה שחקנית בסרטים פורנוגרפיים ודוגמנית אמריקאית. במהלך הקריירה שלה בתעשיית הסרטים הפורנוגרפיים זכתה ג'יין להצלחה משמעותית וזכתה בפרסים רבים לרבות 9 פרסי AVN.

היא הפכה לאחת מכוכבות הקולנוע הבודדות למבוגרים שעברו בהצלחה לתפקידי קולנוע וטלוויזיה מיינסטרים.

## ביוגרפיה
ג'יין נולדה בשם סינתיה אן האוול ב-16 ביולי 1980, בפורט וורת', טקסס, ארצות הברית. על פי ראיון שנתנה ב-2006 ל- אוקלהומה גזט משפחתה עברה בילדותה לאזור אוקלהומה סיטי, שם עבדו הוריה בבסיס חיל האוויר האמריקאי טינקר. בשנת 1998 סיימה בהצטיינות את לימודיה בתיכון מור.

## קריירה
היא החלה את הקריירה שלה כדוגמנית למותגים קמעונאיים. בהמשך השיגה תפקיד בפרסומת של רשת המסעדות הוטרס. היא עלתה בסולם הדרגות בארגון הוטרס, ובסופו של דבר הגיעה לתפקיד רכזת ההדרכה האזורית. מאוחר יותר היא קיבלה את ההחלטה לעבור לקריירה במשרה מלאה כדוגמנית ביקיני של המותג הוואי טרופי.

ג'יין חתמה על חוזה בלעדי עם חברת הפקת סרטי המבוגרים Digital Playground בין השנים 2002 ו-2014.

בשנת 2004 כיכבה בקליפ לשיר 'Step Up' של להקת הנו-מטאל האמריקאית Drowning Pool. בנוסף לכך הופיעה על עטיפת האלבום השני שלהם - Desensitized.
בין השנים 2006–2007 הנחתה ג'יין מספר תוכניות לייט-נייט בערוץ פלייבוי.

בשנים 2005 ו-2008 שיחקה תפקיד ראשי בשני סרטי הרפתקאות פורנוגרפים "פיראטים" , ופיראטים 2  אשר היו לסרטי הפורנוגרפיה היקרים ביותר שהופקו אי פעם. הסרטים זכו להצלחה רבה ואף הופצו בסיווג R (מותרים לצפייה מגיל 16).

בשנים 2011 ו-2014 היא הוכתרה על ידי CNBC כאחת מ-12 הכוכבות הפופולריות ביותר בפורנו.

ג'יין ערכה גם מספר הופעות בסרטי וסדרות מיינסטרים, היא הופיעה הופעת קמע בסרט "סטארסקי והאץ'" וכן בעונה השנייה של סדרת הטלוויזיה הפמליה. בשנת 2006 הופיעה בתוכנית האירוח של ג'יי לנו. ב-2010 גילמה תפקיד קטן של מפתה בסרט "להתחיל את המשחק".

בסרט תיעודי של CNBC משנת 2009 בשם "Porn: Business of Pleasure", ג'יין היא המוקד של הקטע האחרון בן שש הדקות, המפרט את הקריירה שלה ואת חייה מחוץ לתעשיית הפורנו. מאוחר יותר באותה שנה היא הופיעה בסרט "Middle Men". בשנת 2011 היא הופיעה בסרט "בוקי לארסון: נולד להיות כוכב".

בינואר 2017 הודיעה על פרישתה מעסקי הפורנוגרפיה לאחר שני עשורים. אם כי היא חזרה לזמן קצר ב-2019 כדי לצלם את הסצנה הבין-גזעית הראשונה שלה עבור Blacked.com.

## חיים אישיים ומותה
ג'יין הצהירה כי היא ביסקסואלית בשנת 2000, בגיל 19 ילדה את בנה היחיד.

בין השנים 2005–2012 הייתה נשואה לשחקן הפורנוגרפיה ריק פטריק.

ג'יין סיפרה בראיון בתוכניתו של הווארד סטרן משנת 2004 כי היא עברה כריתת רחם לאחר שחלתה בסרטן צוואר הרחם.

ב-24 בינואר 2024, היא ובן זוגה נמצאו מתים בביתם באוקלהומה לאחר שנטלו מנת יתר של סמים.

## קישורים חיצוניים

* ג'סי ג'יין, במסד הנתונים של סרטי מבוגרים
* 

## הערות שוליים

קטגוריה:שחקניות פורנוגרפיה אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:ביסקסואליות אמריקאיות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024
פונטן-דה-ווקלוז

**פונטן דה ווקלוז** (בצרפתית: **Fontaine-de-Vaucluse**, תרגום: המעיין של ווקלוז) הוא כפר וקומונה במחוז ווקלוז שבדרום צרפת. ידוע בשל המעיין בעל השפיעה הגדולה הנובע בו.

## היסטוריה
### העת העתיקה
מקור המים השופע משך התיישבות אנושית כבר מתקופות קדומות והיה מושא פולחן חשוב. במקום נמצאו שרידים מהתקופה הנאוליתית. נהר הסוֹרְג שימש כדרך מסחר עבור היוונים של מסליה ובהמשך את הרומאים.

### ימי הביניים
הטירה שמעל לכפר נבנתה במאה ה-7. במאה ה-10 הוקם מנזר במקום. המנזר נהרס במאה ה-11, אולם מאוחר יותר נבנה מחדש.

המשורר פטרארקה חי בכפר בשנים 1337 עד 1349 (לפי מקור אחר מ-1339 עד 1353). שם כתב את שירי הקנסיונרה (Canzoniere).

בחג המולד של 1353 נכנסה חבורה של בוזזים לכפר והעלתה אותו באש. הכפר יושב מחדש רק במאה ה-15.

### העת החדשה
בזכות שפע המים הפך פונטן דה ווקלוז למרכז חשוב של תעשיית הנייר. טחנת הנייר הראשונה הוקמה במאה ה-15, האחרונה נסגרה ב-1974.

## המעיין
המעיין, שהכפר קרוי על שמו, הוא המעיין בעל השפיעה הגדולה ביותר בצרפת, בין 630 ל-700 מיליון מ"ק לשנה (לשם השוואה, שפיעת מעיינות הדן היא כ-240 מיליון מ"ק לשנה). השפיעה חזקה במיוחד בתקופה קצרה באביב באורך של כחמישה שבועות, המתחילה בדרך כלל בחודש מרץ. המעיין מהווה מוצא יחיד לאקוויפר קרסט המשתרע על שטח של 1,100 קמ"ר.

במשך שנים רבות לא היה ידוע גודלו האמיתי של האגם התת-קרקעי. צוללנים שצללו בו השתמשו ברובוטים שחקרו את עומקו של האגם. רק בשנת 1985 התברר העומק של הסיפון הראשי - 308 מטר.

## אתרי הכפר
* נביעת נהר הסורג (Sorgue)
* שרידי הטירה מהמאה השביעית המתנוססים מעל הכפר
* בית פטררקה
* מוזיאון הנייר, הממוקם בטחנת הנייר האחרונה שפעלה במקום

### גלריה

תמונה:Castle Fontaine de Vaucluse by JM Rosier.jpg|שרידי המצודה המתנוססים מעל לכפר.
תמונה:La Sorgue le 31 mai 2008 avec une hauteur de 1,53 mètres à Fontaine de Vaucluse.JPG|נהר הסורג בזרימה חזקה.
תמונה:Fontainedev.jpg|מעיין הסורג בשפל.
תמונה:Fontaine de Vaucluse - Musée Pétrarque.JPG|מוזיאון פטרארקה.
תמונה:Fontaine de Vaucluse - Moulin.JPG|טחנת נייר.


## קישורים חיצוניים

* 
* ההיסטוריה של החקר התת-קרקעי של הנביעה (צרפתית)
* http://www.horizon-provence.com/fontaine-de-vaucluse/index_english.htm  אתר התיירות של פונטן דה ווקלוז (אנגלית)]

קטגוריה:פרובאנס-אלפ-קוט ד'אזור: יישובים
יחסי אזרבייג'ן–מאלי

[ממוזער|250px|נשיא אזרבייג'ן [אילהם אלייב נפגש עם נשיא מאלי איברהים בובאכר קיטה בעת ביקור האחרון באזרבייג'ן, 2017]]
**יחסי אזרבייג'ן–מאלי** הם היחסים הדיפלומטיים שבין '''הרפובליקה של אזרבייג'ן''' לבין **[[מאלי|רפובליקת מאלי]]**.

היחסים הדיפלומטיים בין אזרבייג'ן למאלי כוננו רשמית ב-26 בנובמבר 1996. ב-10 בפברואר 2010, שגריר מאלי הציג את כתב האמנתו לנשיא אזרבייג'ן. ב-27 פברואר 2013, טריק אלייב, מונה לשגריר אזרבייג'ן במאלי.

## יחסים כלכליים
* בשנת 2016, שווי הסחורה שיוצאה מאזרבייג'ן למאלי הגיעה לסך 552 אלף דולר אמריקאי והיא כללה כלי רכב משוריינים, תפוחים, אגסים, בצל, פרי הדר, מיצי פירות ועוד. בשנת 2011, שווי הסחורה שיוצאה מאזרבייג'ן למאלי הגיעה לסך 44.7 אלף דולר אמריקאי והיא כללה תפוחים, אגסים וצינורות גומי.
* בשנת 2015, שווי הסחורה שיוצאה ממאלי לאזרבייג'ן הגיעה לסך 1.21 אלף דולר אמריקאי והיא כללה שנאים חשמליים בלבד. בשנת 2010, שווי הסחורה שיוצאה ממאלי לאזרבייג'ן הגיעה לסך 13.9 אלף דולר אמריקאי והיא כללה מכונות חפירה בלבד.

## ייצוג
* אזרבייג'ן אינה מיוצגת במאלי, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת ברבאט, בירת מרוקו.
* מאלי אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת את מאלי נמצאת במוסקבה, בירת רוסיה.

## ראו גם
* יחסי אזרבייג'ן–אלג'יריה
* יחסי אזרבייג'ן–אנגולה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אזרבייג'ן–ניגריה

[250px|ממוזער|שגריר ניגריה יאקובו סנטורקי סוליימן (משמאל) מגיש לנשיא אזרבייג'ן [אילהם אלייב את כתב ההאמנה שלו, נובמבר 2021]]
**יחסי אזרבייג'ן–ניגריה** הם היחסים הדיפלומטיים שבין '''הרפובליקה של אזרבייג'ן''' לבין **[[ניגריה|הרפובליקה הפדרלית של ניגריה]]**.

ניגריה הכירה בעצמאות אזרבייג'ן ב-11 במרץ 1992. ב-1 בדצמבר 2012, אלהאג'י טוקור מונה לשגריר ניגריה באזרבייג'ן לאחר שהציג את כתב האמנתו לנשיא אזרבייג'ן. ב-22 באוקטובר 2007, מנהל הארכיון הניגרי ביקר באזרבייג'ן.

## יחסים כלכליים
* בשנת 2016, שווי הסחורה שיוצאה מניגריה לאזרבייג'ן הגיעה לסך 15.3 אלף דולר אמריקאי והיא כללה מכונות בעלות פונקציה אחת, רהיטים, כלי בית מברזל, פעמונים וקישוטים ממתכת ושטיחים. באותה שנה, שווי הסחורה שיוצאה מאזרבייג'ן לניגריה הגיעה לסך 41.2 אלף דולר אמריקאי והיא כללה שנאים, לוחות בקרה חשמליים, מנועים, ציוד לסקירה ועוד.
* בשנת 2015, שווי הסחורה שיוצאה מניגריה לאזרבייג'ן הגיעה לסך 8.98 אלף דולר אמריקאי והיא כללה בושם צמחים בלבד. באותה שנה, שווי הסחורה שיוצאה מאזרבייג'ן לניגריה הגיעה לסך 10.6 אלף דולר אמריקאי והיא כללה חלקי חילוף.

## ייצוג
* ניגריה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.
* אזרבייג'ן מיוצגת בניגריה על ידי שגרירות שהיא מחזיקה באבוג'ה, בירת ניגריה.

## ראו גם
* יחסי אזרבייג'ן-מאלי
* יחסי אזרבייג'ן-אלג'יריה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מוחמד במבה

**מוחמד "מו" במבה** (באנגלית: **Mohamed "Mo" Bamba**; נולד ב-12 במאי 1998) הוא כדורסלן אמריקאי ששיחק לאחרונה בלוס אנג'לס קליפרס. גובהו 2.13 מטרים והוא משחק בעמדת הסנטר. מוטת ידיו של במבה – 2.39 מטרים – היא מוטת הידיים הארוכה ביותר שנמדדה אי פעם במסגרת ה"דראפט קומביין", בו נמדדים המועמדים לבחירה בדראפט ה-NBA.

## נעורים וקריירת מכללות
במבה נולד וגדל בשכונת הארלם שבניו יורק, להורים שמוצאם מחוף השנהב. בגיל 15 עבר ללמוד ב'תיכון וסטאון' שבפנסילבניה, ובשנתו האחרונה בתיכון נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.

בשנת 2017 החל ללמוד באוניברסיטת טקסס באוסטין, ולשחק בקבוצת הכדורסל שלה. לאורך עונת הבכורה שלו בליגת המכללות קלע 12.9 נקודות בממוצע למשחק, וכן הוביל את מחוז ה-BIG 12 בממוצעי ריבאונדים (10.4) וחסימות (3.7) למשחק. בסיום העונה נבחר לחמישיית ההגנה של המחוז, ולחמישייה השנייה של העונה במחוז. לאחר הדחתה של קבוצתו בסיבוב הראשון של טורניר אליפות המכללות הודיע במבה על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.

## קריירה מקצועית
בדראפט ה-NBA 2018 נבחר במבה על ידי אורלנדו מג'יק בבחירה השישית. בפברואר 2019 אובחן במבה כסובל משבר מאמץ בשוקת רגלו השמאלית, אשר השבית אותו ממשחק עד סיום העונה. ב-47 המשחקים בהם שותף בעונת הרוקי רשם במבה ממוצעים של 6.2 נקודות ו-5.0 ריבאונדים למשחק, כמחליפו מהספסל של ניקולה ווצ'ביץ'. ביוני 2020 נדבק בנגיף הקורונה, ובאוגוסט פורסם כי לא ישוב לשחק בעונת  ויחמיץ את פלייאוף 2020.

בפברואר 2023 הועבר בטרייד משותף עם ארבע קבוצות ללוס אנג'לס לייקרס. בסיום העונה שוחרר מהקבוצה.

ביולי 2023 חתם בפילדלפיה 76'.

ביולי 2024 חתם בלוס אנג'לס קליפרס.

ב-1 בפברואר 2025 עבר בטרייד ליוטה ג'אז, אך נחתך מהקבוצה כבר ביום למחרת.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טקסס באוסטין
קטגוריה:בחירות דראפט של אורלנדו מג'יק
קטגוריה:כדורסלני אורלנדו מג'יק
קטגוריה:כדורסלני לוס אנג'לס לייקרס
קטגוריה:כדורסלני פילדלפיה 76'
קטגוריה:ניו יורק: כדורסלנים
קטגוריה:סנטרים (כדורסל)
קטגוריה:אמריקאים שנולדו ב-1998
ג'ארן ג'קסון הבן

**ג'ארן ג'קסון הבן** (באנגלית: **.Jaren Jackson Jr**; נולד ב-15 בספטמבר 1999) הוא כדורסלן אמריקאי המשחק בקבוצת יוטה ג׳אז מליגת ה-NBA. גובהו 2.11 מטרים והוא משחק בעמדות הפאוור פורוורד והסנטר. בנו של כדורסלן העבר ג'ארן ג'קסון האב, אשר היה פעיל בין השנים 1989–2002. בשנת 2023 זכה ג'קסון בפרס שחקן ההגנה של העונה ב-NBA. והוא השחקן הכי צעיר שזכה בתואר אחרי דווייט האוורד.

## נעורים ומכללות
ג'קסון נולד בעיר פליינפילד שבניו ג'רזי, ולמד בבגרותו באינדיאנפוליס, אינדיאנה. כתלמיד ב'תיכון פארק טודור' זכה פעמיים באליפות התיכונים של אינדיאנה, ובשנתו האחרונה בתיכון עבר ל'תיכון לה לומייר' אשר בעיר לה פורטה שבצפון אינדיאנה. במהלך אותה עונה נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.

בסיום לימודיו התיכוניים בחר ללמוד באוניברסיטת המדינה של מישיגן, אשר את קבוצתה אימן טום איזו. בעונתו היחידה בקבוצת הכדורסל של האוניברסיטה רשם ג'קסון ממוצעים של 10.9 נקודות, 5.8 ריבאונדים ו-3.0 חסימות למשחק. הודות ליכולת מצוינת של כוכב הקבוצה מיילס ברידג'ס העפילה מישיגן סטייט לטורניר אליפות המכללות כמדורגת ראשונה במחוז ה-Big Ten, אך הודחה בסיבוב השני של הטורניר על ידי אוניברסיטת סירקיוז. בסיום העונה נבחר ג'קסון לשחקן ההגנה של המחוז, ולחמישיית העונה השלישית של המחוז.

באפריל 2018 הודיע ג'קסון על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.

## קריירה מקצועית
בדראפט ה-NBA 2018 נבחר ג'קסון בבחירה הרביעית על ידי ממפיס גריזליס. בפברואר 2019 נפצע בירך ונאלץ להחמיץ את 23 המשחקים האחרונים של העונה. לאורך עונת הרוקי רשם ממוצעים של 13.8 נקודות, 4.7 ריבאונדים ו-1.4 חסימות למשחק, ובסיומה נבחר לחמישיית הרוקיז של העונה.

באוגוסט 2020 נפצע בברכו השמאלית, ונאלץ להחמיץ את המשך עונת .

בסיום עונת  סייע ג'קסון לקבוצתו לסיים את העונה במקום השני במערב, ואף נבחר לשחקן ההגנה של העונה, לאחר רשם ממוצעים של: 18.61 נקודות, 6.76 ריבאונדים, חסם 3 זריקות למשחק, והוסיף חטיפה.

ג'קסון נבחר לשחקן ההגנה לעונת 2023/2024 בפעם השנייה ברציפות, והוא השחקן השני הכי צעיר בהיסטוריית ה-NBA.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של מישיגן
קטגוריה:בחירות דראפט של ממפיס גריזליס
קטגוריה:כדורסלני ממפיס גריזליס
קטגוריה:ניו ג'רזי: כדורסלנים
קטגוריה:אמריקאים שנולדו ב-1999
מרווין באגלי

**מרווין באגלי השלישי** (באנגלית: **Marvin Bagley III**; נולד ב-14 במרץ 1999) הוא כדורסלן אמריקאי המשחק בקבוצת ממפיס גריזליס מליגת ה-NBA. גובהו 2.11 מטרים והוא משחק בעמדות הפאוור פורוורד והסנטר. נכדו של כדורסלן העבר ג'ו קולדוול, אשר שיחק בליגות ה-NBA וה-ABA בין השנים 1964–1975.

## נעורים וקריירת תיכונים
באגלי נולד בעיר טמפי שבאריזונה, בה למד עד גיל 15. בשנתו השנייה בתיכון עבר ללמוד ב'אקדמיית הילקרסט' שבפיניקס, בה שיחק לצד דיאנדרה אייטון, ולאחר מספר חודשים עבר לתיכון הפרטי 'סיירה קניון' אשר בלוס אנג'לס, המוכר בקידום תלמידים ספורטאים. בשל מעברו לסיירה קניון "ממניעים ספורטיביים", לא הורשה באגלי להשתתף במשחקי נבחרת הכדורסל של התיכון עד סיום העונה. בשנתו השלישית בתיכון, והראשונה בקבוצת הכדורסל של סיירה קניון, קלע באגלי 24.9 נקודות למשחק ונבחר לחמישיית העונה של ליגת התיכונים בארצות הברית. בסיום אותה שנה הודיע כי השלים את הדרישות לסיום לימודיו התיכוניים, לאחר שלקח שיעורים מקוונים, וכי בכוונתו להצטרף לאוניברסיטת דיוק.

## קריירת מכללות
בעונתו היחידה כשחקן קבוצת אוניברסיטת דיוק, תחת המאמן מייק ששבסקי, רשם באגלי ממוצעים של 21.0 נקודות ו-11.5 ריבאונדים למשחק ונבחר לחמישיית העונה בליגת המכללות. כחלק מרביעיית פרשמנים בולטת, לצד ונדל קרטר, גארי טרנט וטרבון דובאל, הוביל באגלי את דיוק עד לשלב רבע הגמר ("Elite Eight") של טורניר אליפות המכללות. ב-28 במרץ 2018 הודיע על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.

## קריירת NBA
בדראפט ה-NBA 2018 נבחר באגלי במקום השני על ידי סקרמנטו קינגס. לאורך עונת הרוקי שלו קלע 14.9 נקודות ואסף 7.6 ריבאונדים בממוצע למשחק, כמחליפם מהספסל של וילי קאולי-סטיין ונמניה בייליצה, ובסיומה העונה נבחר לחמישיית הרוקיז של העונה. בעונת  שיחק ב-13 משחקים בלבד, בשל פציעות באגודל ובכף הרגל.

## סטטיסטיקות הקריירה
### בליגת המכללות

### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי אריזונה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דיוק
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני דטרויט פיסטונס
קטגוריה:כדורסלני וושינגטון ויזארדס
קטגוריה:כדורסלני ממפיס גריזליס
קטגוריה:אריזונה: כדורסלנים
קטגוריה:אמריקאים שנולדו ב-1999
לנינגראדץ (כדורגל)

**מועדון הכדורגל לנינגראדץ** (ברוסית: **Футбольный клуб Ленинградец**) הוא מועדון כדורגל מקצועני, המייצג את מחוז לנינגרד ב. הוקם ביוני 2018.

ייחודו של המועדון בכך, שהוא נוטה שלא לרתום לשורותיו שחקן לא מקומי ובכך מגביל מאוד את הכישרונות שיכולים לשחק אצלו.

## היסטוריה

מועדון הכדורגל לנינגראדץ הוקם ביוזמת מושל מחוז לנינגרד אלכסנדר דרוזדנקו בקיץ 2018 במקום קבוצת טוסנו שפורקה, על מנת לייצג את מחוז לנינגרד בליגות המקצועניות ברוסיה.

משחק הבכורה הראשון של הקבוצה היה נגד קבוצת המילואים של לוקומוטיב מוסקבה, קאזאנקה, שהסתיים בניצחון 2:0 ואסף קהל של 650 אוהדים, רובם אוהדי טוסנו לשעבר. הדרבי העירוני הראשון נערך ב-30 ביולי 2018 במסגרת משחקי הגביע הרוסי בכדורגל נגד זבזדה סנקט פטרבורג ובו הקבוצה הפסידה 1–3 לזבזדה, שהעפילה לשלב הבא.

בעונת 2019/2020 העפילה עד לשלב 32 האחרונות בגביע ממנו הודחה על ידי בלטיקה קלינינגרד במשחק שנכחו בו 1,300 צופים, במה שמהווה שיא צופים בתולדות הקבוצה והנובה ארנה.

בתום עונת 2020/2021 סיימה במקום השלישי בבית ב. בעונת 2021/2022 התמקמה בצמרת הטבלה של הבית שלה בליגה השנייה, בעונה שכללה התמודדויות מול יריבות עירוניות כמו דינמו סנקט פטרבורג, זבזדה סנקט פטרבורג וזניט-2. בתום עונת 2022/2023 זכתה באליפות הבית בליגה השנייה והבטיחה העפלה לליגה הראשונה, שתי מחזורים לסיום העונה.

בתום עונת 2023/2024 ירדה חזרה לליגה השנייה.
## הישגים לפי עונה

## יריבויות
### היריבות העירונית

מאז 2019 התפתחה יריבות עירונית בין לנינגראדץ לקבוצות נוספות מהעיר סנקט פטרבורג כמו זבזדה סנקט פטרבורג וזניט-2 סנקט פטרבורג. בעונת 2022 נוספה לכך יריבות עם המועדון הוותיק ביותר בעיר: דינמו סנקט פטרבורג שמשחקי הדרבי ביניהן קיבלו אופי תחרותי יותר לעומת שתי האחרות.

## קבוצות בת
המועדון משתף פעולה עם מועדון הכדורגל גטצ'ינה, שבשנת 2019 הפך לבית ספר לספורט בשם **לנינגראדץ [[גטצ'ינה]]** וסופח למועדון לנינגראדץ כקבוצת מילואים, שהעפיל לגמר גביע מחוז לנינגרד בכדורגל בעונת 2018 והתמודד באליפות צפון-מערב של הליגה השלישית.

## אצטדיון ומתקני אימונים

מאז הקמתה הקבוצה מארחת את מרבית משחקי הבית שלה בנובה ארנה (Nova Arena), שבעיר סנקט פטרבורג. אצטדיון משני נוסף הוא האצטדיון העירוני בעיר טיחווין שבמחוז לנינגרד, המכיל 6,000 מושבים.

מתחם האימונים של הקבוצה נמצא בעיירה רושצ'ינו, שבמחוז לנינגרד ונקרא רושצ'ינו ארנה, ששופץ לקראת מונדיאל 2018 ומהווה מתקן אימונים ובו 2 מגרשי דשא, אצטדיון של 500 מושבים, מרכז שיקום רפואי ובית הארחה. שטח המתחם מגיע ל-29,000 קמ"ר. עלות בנייתו עמדה על 302 מיליון רובלים ובמהלך מונדיאל 2018 שימש כמתחם אימונים עבור נבחרת קרואטיה בכדורגל. הקבוצה אירחה בו מספר משחקים בליגה המקצוענית.

## בעלות והנהלה
החברה נמצאת בבעלות מספר משקיעים, שהעיקרים שבהם הם חברת LSR Group. החברה זוכה לתמיכת ממשלת מחוז לנינגרד ומשרדי הקבוצה ממוקמים בכפר פרודי, במחוז המשנה ויבורג שבצפון-מערב מחוז לנינגרד, סמוך לגבול עם פינלנד.

## תארים
;הליגה הרוסית השנייה בכדורגל
***זכייה (1):** 2022/2023

## קישורים חיצוניים
* 

## הערות שוליים

*
הר באבל (אלברטה)

**הר באבל** (באנגלית: **Mount Babel**) הוא הר ברכס בואו, בהרי הרוקי הקנדיים בשטח הפארק הלאומי באנף, בפרובינציית אלברטה שבקנדה.

גובהו של ההר 3,103 מטרים מעל פני הים, והוא מתנשא לגובה של 200 מטרים מעל סביבתו.

ניתן לראות את ההר מעמק עשר הפסגות.

## היסטוריה
### הטיפוס על ההר
הראשונים שטיפסו על ההר היו א. הארט (A Hart), אדוארד אוליבר וילר (Edward Oliver Wheeler), ל. וילסון (L. Wilson) ו-ה. וורספולד (H. Worsfold) בשנת 1910.

## לקריאה נוספת
• Brandon Pullan, **[https://books.google.co.il/books?id=E9VmCwAAQBAJ&pg=PA133&lpg=PA133&dq=%22Mount+Babel%22&source=bl&ots=JUKpXraHHT&sig=NuYDXjVZDYk5OGQlXvPe-Bcjodk&hl=en&sa=X&ved=0ahUKEwiPoYCHoMfbAhWSbFAKHazMAXM4FBDoAQg7MAY#v=onepage&q=%22Mount%20Babel%22&f=false The Bold and Cold: A History of 25 Classic Climbs in the Canadian Rockies]**, PP 133-138

• Chic Scott, **[https://books.google.co.il/books?id=94TqO12vdKwC&pg=PA171&lpg=PA171&dq=%22Mount+Babel%22&source=bl&ots=-RtaIhvd75&sig=3Xh_en-AcnmcuGbK77K7a2yke_c&hl=en&sa=X&ved=0ahUKEwitovy6o8fbAhXJdCwKHZDHAmQ4KBDoAQg2MAQ#v=onepage&q=%22Mount%20Babel%22&f=false Pushing the Limits: The Story of Canadian Mountaineering]**, P 171

## קישורים חיצוניים

* תצלום לוויין של הר באבל
* הר באבל באתר peakware
* הר באבל באתר peakbagger
* הר באבל באתר summitsearch
* הר באבל באתר peakfinder
* תרשים הנוף הנשקף מהר באבל באתר peakvisor
* תצלומי הר באבל
* תחזית מזג אוויר עדכנית עבור הר באבל
** סטטיסטיקות מזג אוויר עבור הר באבל
* תיאור הטיפוס על הר באבל

## הערות שוליים

באבל
באבל
באבל
הר באבל (קוויבק)

**הר באבל** (באנגלית: **Mount Babel**) הוא ההר הגבוה ביותר באי רנה לוואסרה, בפרובינציית קוויבק שבקנדה.

גובהו של ההר 952 מטרים מעל פני הים, והוא מתנשא 590 מטרים מעל מאגר מאניקוואגאן.

ההר ממוקם בשטח שמורת הטבע האקולוגית לואי-באבל.

ההר ממוקם במרכז מכתש פגיעה ונוצר על ידי פגיעת מטאוריט לפני 214 מיליון שנה, והוא אחד ממכתשי הפגיעה הגדולים על פני כדור הארץ.

## היסטוריה
### מקור השם
ההר קרוי על שם המיסיונר הקתולי לואי באבל (1829-1912), אשר המיר לנצרות את שבט האומות הראשונות אינו.

## קישורים חיצוניים

* השמורה האקולוגית לואי-באבל - אתר רשמי 
* תצלום לוויין של אזור הר באבל
* מפה טופוגרפית של אזור הר באבל
* הר באבל באתר peakbagger
* תחזית מזג אוויר עדכנית עבור הר באבל
* תחזית מזג אוויר עדכנית, ונתוני זריחה ושקיעה
* 
* תצלומי אזור הר באבל

## הערות שוליים

באבל
יחסי מונטנגרו–סין

**יחסי מונטנגרו–סין** הם היחסים הדיפלומטיים בין **[[מונטנגרו|רפובליקת מונטנגרו]]** לבין **[[הרפובליקה העממית של סין]]**.

סין הכירה במונטנגרו ב-14 ביוני 2006. היחסים הדיפלומטיים בין המדינות כוננו ב-7 ביולי 2006. סין פתחה את שגרירותה בפודגוריצה ב-7 ביולי 2006. מונטנגרו פתחה את שגרירותה בבייג'ינג ב-13 בנובמבר 2007.

## יחסים כלכליים
* בשנת 2016, שווי הסחורה שיוצאה ממונטנגרו לסין הגיעה לסך 31.9 מיליון דולר אמריקאי והיא כללה שנאים, עופרת אלומיניום, עופרת, יין, עץ מנוסר ועוד. באותה שנה, שווי הסחורה שיוצאה מסין למונטנגרו הגיעה לסך 246 מיליון דולר אמריקאי והיא כללה טלפונים, מחשבים, מכוניות, תה, בצל, מכונות שטיפה, גלגלי גומי, בגדים ועוד.
*בשנת 2016, שווי הסחורה שיוצאה ממונטנגרו לסין הגיעה לסך 10.4 מיליון דולר אמריקאי והיא כללה עופרת אלומיניום, עופרת, יין, עץ מנוסר, טלפונים ועוד. באותה שנה, שווי הסחורה שיוצאה מסין למונטנגרו הגיעה לסך 232 מיליון דולר אמריקאי והיא כללה טלפונים, מחשבים, חוטים מבודדים, אופניים, צינורות אוויר, שנאים, בצל, מכונות שטיפה, גלגלי גומי, בגדים ועוד.

## ייצוג
* סין מיוצגת במונטנגרו על ידי שגרירות שהיא מחזיקה בפודגוריצה, בירת המדינה.
* מונטנגרו מיוצגת בסין על ידי שגרירות שהיא מחזיקה בבייג'ינג, בירת המדינה.

## הערות שוליים

מונטנגרו
הר בידל

**הר בידל** (באנגלית: **Mount Biddle**) הוא הר ברכס בואו, בהרי הרוקי הקנדיים, בפרובינציית קולומביה הבריטית שבקנדה.

גובהו של ההר 3,320 מטרים מעל פני הים, והוא מתנשא 731 מטרים מעל סביבתו (מעל מעבר אופאבין, המפריד בין הר בידל לבין הר האנגאבי). הר בידל הוא ההר ה-84 בגובהו בקולומביה הבריטית.

ההר ממוקם בסמוך לאגם מקארתור, ולאגם אוהרה, בשטח הפארק הלאומי יוהו.

## היסטוריה
### מקור השם
שמו של ההר ניתן לו על ידי סמואל אי. אס. אלן (Samuel E.S. Allen) בשנת 1894. ההר נקרא על שם אנתוני ג'וזף דרקסל בידל האב, חברו של אלן. אלן קרא לכתף הדרומית של ההר "**פסגת קרטיס**" (**Curtis Peak**) על שם רסט רנו קרטיס, מורה למתמטיקה במספר מוסדות אקדמיים בניו אינגלד אשר חקר את ההרים.

### הטיפוס על ההר
הראשונים שטיפסו על ההר היו א. אגרס (A. Eggers), ה. סי. פארקר (H.C. Parker), סי. קאופמן (C. Kaufmann) ו-ה. קאופמן (H. Kaufmann) בשנת 1903.

## לקריאה נוספת
• Brian Patton, Bart Robinson, **[https://books.google.co.il/books?id=NaqVmc93yDoC&pg=PA278&lpg=PA278&dq=%22Mount+Biddle%22&source=bl&ots=LDoso7vEkf&sig=zdiYmbbw8xMrFTZHQEB1vP6b1Iw&hl=en&sa=X&ved=0ahUKEwiDiYSzq8fbAhXRaVAKHTRaDJA4ChDoAQg0MAU#v=onepage&q=%22Mount%20Biddle%22&f=false Canadian Rockies Trail Guide]**, P 278

## קישורים חיצוניים

* תצלום לוויין של הר בידל
* הר בידל באתר summitsearch
* תרשים הנוף הנשקף מהר בידל באתר peakfinder
* הר בידל באתר peakfinder
* תחזית מזג אוויר עבור הר בידל
** סטטיסטיקות מזג אוויר עבור הר בידל

## הערות שוליים

בידל
בידל
מיקל ברידג'ס

**מִיקֵל ברידג'ס** (באנגלית: **Mikal Bridges**; נולד ב-30 באוגוסט 1996) הוא כדורסלן אמריקאי המשחק בקבוצת בניו יורק ניקס מליגת ה-NBA. גובהו 1.98 מטרים והוא משחק בעמדות הקלע והסמול פורוורד. זכה פעמיים באליפות ליגת המכללות בכדורסל כשחקן אוניברסיטת וילאנובה, בשנים 2016 ו-2018.

## נעורים וקריירת מכללות
ברידג'ס נולד בפילדלפיה שבפנסילבניה, ולמד ב'תיכון גרייט ואלי' ביחד עם בן דודו מיילס שבעיר מאלוורן הסמוכה. בגיל 15 החל להשקיע בקריירת המשחק שלו ככדורסלן, לאחר שגבהּ תוך מספר חודשים בכ-8 סנטימטרים לגובה 1.98 מטרים.

לאחר לימודיו התיכוניים החל ללמוד באוניברסיטת וילאנובה הצמודה לפילדלפיה. בשנתו הראשונה באוניברסיטה בחר שלא לשחק בקבוצת הכדורסל, ובמקום זאת עזר לצוות האימון של הקבוצה כסקאוט. בשנה העוקבת הצטרף לסגל הקבוצה, וזכה עמה באליפות ליגת המכללות לאחר שקלע כ-6.4 נקודות למשחק כשחקן ספסל. בעונתו השנייה בווילאנובה הציג שיפור בשני צידי המגרש והפך לאחד משחקני ההגנה המוערכים בליגת המכללות, אך קבוצתו הפסידה במפתיע כבר בסיבוב השני של טורניר האליפות.

בעונתו השלישית והאחרונה בקבוצת האוניברסיטה הוביל אותה, לצד הגארדים ג'יילן ברנסון ודונטה דיווינצ'נזו, לזכייה נוספת באליפות המכללות. לאורך העונה קלע 17.7 נקודות בממוצע למשחק, ובמשחק הגמר מול אוניברסיטת מישיגן קלע 19 נקודות.

בסיום אותה עונה, שהייתה הרביעית שלו באוניברסיטה, הודיע ברידג'ס כי החליט לוותר על שנת הלימודים האחרונה שהיה זכאי לה, על מנת להעמיד את עצמו לבחירה בדראפט ה-NBA.

## קריירה מקצועית
בדראפט ה-NBA 2018 נבחר ברידג'ס על ידי פילדלפיה 76' בבחירה העשירית, ומיד הועבר בטרייד לפיניקס סאנס. ברידג'ס שותף בכל 82 משחקי קבוצתו בעונת הבכורה שלו, וקלע במהלכם 8.3 נקודות בממוצע למשחק.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וילאנובה
קטגוריה:בחירות דראפט של פילדלפיה 76'
קטגוריה:כדורסלני פיניקס סאנס
קטגוריה:כדורסלני ניו יורק ניקס
קטגוריה:פנסילבניה: כדורסלנים
קטגוריה:אמריקאים שנולדו ב-1996
ולדימיר ניבזורוב

**ולדימיר מיכאלוביץ' ניבזורוב** (ברוסית: **Владимир Михайлович Невзоров**; נולד ב-5 באוקטובר 1952) הוא ג'ודוקא עבר רוסי, אלוף אולימפי ממונטריאול 1976 ואלוף העולם משנת 1975.

## ביוגרפיה
במרץ 1972, ניבזורוב השתתף באליפות אירופה לנוער שנערכה בלנינגרד שבמדינת הולדתו וזכה במדליית הזהב בקטגוריית המשקל עד 70 ק"ג כאשר גבר בגמר על אלן לנדאר הצרפתי. בשנת 1975, ניבזורוב התחרה באליפות העולם שנערכה בווינה וזכה במדליית הזהב. בשמינית הגמר הוא ניצח את רוברט וארגה הרומני, ברבע הגמר הוא ניצח את קארוי מולנר ההונגרי ובחצי הגמר ניצח את קוג'י קוראמוטו היפני. בגמר הוא פגש את בן ארצו ואלרי דבויניקוב וניצח באיפון לאחר שביצע תרגיל אוצ'י-מאטה מוצלח.

באותה השנה הוא השתתף באליפות אירופה שנערכה בליון וזכה גם שם במדליית הזהב לאחר שגבר בגמר על ואלרי דבויניקוב בשחזור הגמר מאליפות העולם.

ניבזורוב השתתף באולימפיאדת מונטריאול 1976 בקטגוריית המשקל עד 70 ק"ג וזכה במדליית הזהב. בקרב הראשון הוא ניצח את מריאן טלאי הפולני, בשמינית הגמר הוא ניצח את תומאס האגמן השווייצרי וברבע הגמר ניצח את ג'ון ואן הוק האוסטרלי. בחצי הגמר ניבזורוב ניצח את לי צ'אן-סון הקוריאני ובגמר ניצח את קוג'י קוראמוטו היפני.

במאי 1977, ניבזורוב זכה במדליית זהב באליפות אירופה בפעם השנייה לאחר שניצח בגמר את מריאן טלאי הפולני.

בשנת 1980, הוא מונה לתפקיד המאמן של נבחרת ברית המועצות. בשנים 1999-2001 הוא אימן את נבחרת רוסיה והיה המאמן הראשי במשלחת הג'ודו לאולימפיאדת סידני 2000.

## קישורים חיצוניים

## הערות שוליים

קטגוריה:ג'ודוקא רוסים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:אלופים אולימפיים מברית המועצות
קטגוריה:אלופי אירופה בג'ודו
קטגוריה:משתתפי אולימפיאדת מונטריאול (1976)
קטגוריה:סובייטים שנולדו ב-1952
נבחרת אוקראינה בכדורגל חופים

**הנבחרת הלאומית של אוקראינה בכדורגל חופים** מייצגת את אוקראינה בתחרויות כדורגל חופים בינלאומיות ונמצאת בפיקוחה של התאחדות הכדורגל האוקראינית.

## הסגל הנוכחי
*סגל נכון לאליפות אירופה בכדורגל חופים 2020*

מאמן:  ויטלי סידורנקו

## שיא תחרותי
### מוקדמות גביע העולם בכדורגל חופים (אופ"א)

## הישגים
**גביע העולם בכדורגל חופים**
* **מקום שישי (1)**: 2005

**[[אליפות אירופה בכדורגל חופים]]**
* **אלופה (1)**: 2016

**[[גביע אירופה בכדורגל חופים]]**
* **אלופה (1)**: 2007

**מוקדמות גביע העולם בכדורגל חופים (אירופה)**
* **אלופה (1)**: 2011

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

אוקראינה
כדורגל חופים
קטגוריה:אוקראינה: כדורגל
הר פיירוויו (אלברטה)

250px|ממוזער|שמאל|הנוף הנשקף מפסגת הר פיירוויו
**הר פיירווי **(באנגלית: **Fairview Mountain** או **Mount Fairview**; מילולית: הר יפה נוף) הוא הר ברכס בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

גובהו של ההר 2,744 מטרים מעל פני הים, והוא מתנשא לגובה של 275 מטרים מעל סביבתו.

ההר ממוקם בסמוך לעיירה לייק לואיז.

## היסטוריה
### מקור השם
שמו של ההר ניתן לו בשנת 1894 על ידי וולטר וילקוקס, בשל יופיו של הנוף הנשקף מפסגת ההר. לעיתים נדירות יש הקוראים להר בשם "**הר העז**" (**הר גואוט** - **Goat Mountain**).

### הטיפוס על ההר
את הטיפוס הראשון המתועד לפסגת ההר ערכו וולטר וילקוקס (Walter Wilcox) וסמיואל אלן (Samuel Allen) בשנת 1893. שנה לאחר מכן נתן וילקוקס להר את שמו (ראו לעיל). בשל קלות הטיפוס סביר להניח שבני האומות הראשונות הגיעו קודם לכן לפסגת ההר.

## קישורים חיצוניים

* הר פיירוויו באתר travelalberta
* מסלול הטיפוס על הר פיירוויו באתר albertawow
* הר פיירוויו באתר peakware
* הר פיירוויו באתר peakbagger
* מסלול הטיפוס ותצלומי הר פיירוויו בשלג
* מסלול הטיפוס על הר פיירוויו, ומידע למטפסים באתר alltrails
* מידע למטפסים על הר פיירוויו באתר mountainproject
* תחזית מזג אוויר עדכנית להר פיירוויו
** סטטיסטיקות מזג אוויר עבור הר פיירוויו
** תחזית מזג אוויר עדכנית ארוכת טווח עבור הר פיירוויו
* תיאור שביל הטיפוס לפסגת הר פיירוויו באתר trailpeak
* תיאור הטיפוס לפסגת הר פיירוויו ותצלומי הטיפוס
** 

## הערות שוליים

פיירוויו
פיירוויו
טריי יאנג

**רייפורד טריי יאנג** (באנגלית: **Rayford Trae Young**; נולד ב-19 בספטמבר 1998) הוא כדורסלן אמריקאי, המשחק בקבוצת וושינגטון ויזארדס מליגת ה-NBA. יכולתו הגבוהה ברגעים מכריעים במשחק הקנתה לו את הכינוי "Ice Trae".

## קריירת תיכונים ומכללות
יאנג נולד בעיר לאבק שבטקסס ובבגרותו למד בתיכון נורמן שבאוקלהומה. בשנתו השלישית בתיכון קלע 43.2 נקודות בממוצע למשחק עבור קבוצת בית ספרו, ובשנתו האחרונה שיפר את תפוקתו ל-44 נקודות למשחק. בשתי העונות זכה בתואר שחקן התיכונים המצטיין של אוקלהומה, ובסיום לימודיו נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.

בשנת 2017 החל ללמוד באוניברסיטת אוקלהומה, והפך במהרה לאחד משחקני המכללות הבולטים בארצות הברית. ב-19 בדצמבר השווה את שיא ליגת המכללות כשמסר 22 אסיסטים בניצחון קבוצתו מול אוניברסיטת נורת'ווסטרן. בעונתו היחידה באוקלהומה הפך יאנג לשחקן הראשון אי פעם שמוביל את כל שחקני ליגת המכללות בממוצעי נקודות למשחק (27.4) ואסיסטים למשחק (8.7) באותה עונה, ובסיום העונה נבחר לחמישיית העונה של ליגת המכללות. על אף יכולתו הגבוהה של יאנג אכזבה קבוצתו כשהודחה כבר בסיבוב הראשון של טורניר אליפות המכללות.

במרץ 2018 הודיע יאנג על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט הNBA באותה תקופה זכה יאנג להשוואות רבות לשחקן ה-NBA סטפן קרי, בשל סגנון משחקו ויכולות הקליעה שלו.

## קריירה מקצועית
בדראפט ה-NBA 2018 נבחר יאנג על ידי דאלאס מאבריקס בבחירה החמישית, ומיד נשלח בטרייד לאטלנטה הוקס, יחד עם בחירת דראפט עתידית, בתמורה ללוקה דונצ'יץ'. ב-1 במרץ 2019 קלע יאנג שיא קריירה של 49 נקודות במשחק שנגרר לארבע הארכות מול שיקגו בולס. לאורך עונת הרוקי קלע 19.1 נקודות ומסר 8.1 אסיסטים בממוצע למשחק, ובסיומה נבחר לחמישיית הרוקיז של העונה.

בעונתו השנייה ב-NBA נבחר להשתתף במשחק האולסטאר, כשחקן חמישייה ב"נבחרת המזרח". ב-20 בפברואר 2020 שבר את שיאו האישי, כאשר קלע 50 נקודות בניצחון קבוצתו מול מיאמי היט. לאורך אותה עונה קלע 29.6 נקודות ומסר 9.3 אסיסטים בממוצע למשחק. בעונת 20/21 לאחר שנים גרועות של אטלנטה יאנג הוביל אותם אל הפלייאוף, במשחק הראשון פגשו אטלנטה את ניו יורק ניקס ונצחו את הסדרה 4-1 לאחר מכן פגשו את פילדלפיה 76 לאחר שיאנג מוביל את קבוצתו לסדרה מותחת 4-3. בגמר המזרח פגשו את מילווקי באקס שכבר במשחק הראשון בסדרה יאנג סיים עם 48 נקודות בניצחון קבוצתו. ההוקס הפסידו בסדרה 4-2 לאחר שבמשחק השלישי במצב 1-1 בין הקבוצות נפצע יאנג כאשר נתקל בשופט הקו וסובב את קרסולו.
בעונת 21/22 נבחר בפעם השנייה בקריירה למשחק האולסטאר לקבוצה של קווין דוראנט.
ב-4 בינואר שבר יאנג את שיא הקריירה שלו שסיים עם 56 נקודות והוסיף להם גם 14 אסיסטים בהפסד קבוצתו לפורטלנד טרייל בלייזרס.

בעונת 2023/2024, נבחר יאנג בפעם השלישית למשחק האולסטאר, כאשר הוא מחליף את ג'וליוס רנדל הפצוע.

ב-8 בינואר 2026 עבר לוושינגטון ויזארדס.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אוקלהומה
קטגוריה:בחירות דראפט של דאלאס מאבריקס
קטגוריה:כדורסלני אטלנטה הוקס
קטגוריה:טקסס: כדורסלנים
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1998
קטגוריה:כדורסלני וושינגטון ויזארדס
רומן זובנין

**רומן סרגייביץ' זובנין** (ברוסית: **Роман Сергеевич Зобнин**; נולד ב-11 בפברואר 1994) הוא כדורגלן רוסי המשחק בספרטק מוסקבה בעמדת הקשר.

## קריירת מועדונים
זובנין התחיל את הקריירה שלו באקדמיקה טוליאטי מהליגה הרוסית השנייה. ב-30 באפריל 2011 זובנין ערך את הופעת הבכורה שלו בקבוצה הבוגרת במשחק הליגה נגד אופה.

בקיץ  חתם בדינמו מוסקבה מליגת העל הרוסית. ב-19 באפריל 2013 זובנין ערך את הופעת הבכורה שלו בקבוצה במשחק הליגה נגד אנז'י מחצ'קלה. ב-18 במאי 2015 זובנין הבקיע את שער הבכורה שלו בקריירה בהפסד 2-1 לאוראל. בעונת  זובנין הצליח לתפוס את מקומו בהרכב, אך בסיום העונה ירדה דינמו לליגה השנייה.

בקיץ  זובנין חתם בספרטק מוסקבה, עימה זכה באליפות רוסיה בתום עונת 2016/2017.

## קריירה בינלאומית
ב-31 במרץ 2015 זובנין ערך את הופעת הבכורה שלו בנבחרת רוסיה במשחק ידידות נגד .

זובנין נכלל בסגל הנבחרת לקראת מונדיאל 2018.

## תארים
; ספרטק מוסקבה
*ליגת העל הרוסית: 2016/2017
*הסופר קאפ הרוסי: 
*גביע רוסי: 2021/2022

## קישורים חיצוניים

קטגוריה:כדורגלנים רוסים
קטגוריה:קשרי כדורגל רוסים
קטגוריה:אירקוטסק: כדורגלנים
קטגוריה:כדורגלני דינמו מוסקבה
קטגוריה:כדורגלני ספרטק מוסקבה
קטגוריה:כדורגלני נבחרת רוסיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:זוכי פרס ג'נטלמן השנה בכדורגל הרוסי
קטגוריה:רוסים שנולדו ב-1994